Hiina pühad mäed, taoismis ja budismis ilmakaarte järgi paigutuvad pühad mäetipud. Taoismis on neid viis: Taishan idas (Shandongi  provintsis), Hengshan lõunas (Hunani provintsis), Huashan läänes (Shaanxi provintsis), Hengshan põhjas (Shanxi provintsis) ja Songshan keskel (Henani provintsis). Vanimaks ja kuulsaimaks kultuskohaks neist on Taishan, mis tõusva päikese poole suunatuna on pideva uuenemise ja õitsengu sümboliks. Hiina budismis on neli püha mäetippu, millest igaüht peetakse ühe mütoloogilise *bodhisattva elupaigaks: Wut ...